अहमदाबाद। गुजरात में पाटीदार आरक्षण आंदोलन समिति के नेता हार्दिक पटेल के कल से यहां प्रस्तावित आमरण अनशन को अब तक अनुमति नहीं मिली है। उधर, हार्दिक पटेल ने दावा किया है कि उनके कार्यक्रम में पश्चिम बंगाल की मुख्यमंत्री ममता बनर्जी, दिल्ली के मुख्यमंत्री अरविंद केजरीवाल, बिहार के पूर्व उपमुख्यमंत्री तेजस्वी यादव और शिवसेना के प्रमुख उद्धव ठाकरे तथा कांग्रेस नेता राजबब्बर शिरकत करेंगे।